Document ID: 31998R2042

ΚΑΝΟΝΙΣΜΟΣ (ΕΚ) αριθ. 2042/98 ΤΗΣ ΕΠΙΤΡΟΠΗΣ της 25ης Σεπτεμβρίου 1998 περί ειδικών όρων χορηγήσεως ενισχύσεων για ιδιωτική αποθεματοποίηση στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 4 παράγραφος 6 και το άρθρο 5 παράγραφος 4,
Εκτιμώντας:
ότι τα μέτρα παρεμβάσεως μπορούν να αποφασισθούν στον τομέα του χοιρείου κρέατος όταν στις αντιπροσωπευτικές αγορές της Κοινότητας ο μέσος όρος των τιμών του εσφαγμένου χοίρου ευρίσκεται σε επίπεδο κάτω του 103 % της τιμής βάσεως και δύναται να διατηρηθεί κάτω από το επίπεδο αυτό 7
ότι η κατάσταση της αγοράς χαρακτηρίζεται από πτώση των τιμών που κυμαίνονται κάτω από το αναφερθέν επίπεδο 7 ότι η κατάσταση αυτή είναι ικανή να διατηρηθεί εξαιτίας της εποχιακής και κυκλικής εξελίξεως 7
ότι είναι αναγκαίο να ληφθούν μέτρα παρεμβάσεως 7 ότι τα μέτρα αυτά μπορούν να περιορισθούν στη χορήγηση ενισχύσεων για ιδιωτική αποθεματοποίηση 7
ότι, έχοντας υπόψη την πιθανή διάρκεια της παρούσας κρίσης στην αγορά του χοιρείου κρέατος, πρέπει να υποχρεωθούν οι επιχειρηματίες να εξάγουν τα προϊόντα για τα οποία υπάρχει σύμβαση αποθεματοποιήσεως, προκειμένου να αποφευχθεί να επανέλθουν αυτά στην κοινοτική αγορά μετά την αφαίρεσή τους από το απόθεμα 7 ότι οι εξαγωγές αυτές πρέπει να διεξαχθούν σύμφωνα με ορισμένες διατάξεις που προβλέπονται στον κανονισμό (ΕΟΚ) αριθ. 3444/90 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3533/93 (4) 7
ότι, σύμφωνα με το άρθρο 3 του κανονισμού (ΕΟΚ) αριθ. 2763/75 του Συμβουλίου (5), η διάρκεια αποθεματοποίησης μπορεί να συντομευθεί ή να παραταθεί 7 ότι, πρέπει, ως εκ τούτου, να καθοριστούν, εκτός από τα ποσά ενισχύσεως για καθορισμένη διάρκεια αποθεματοποιήσεως, τα συμπληρωματικά ή προς αφαίρεση ποσά για τις περιπτώσεις παρατάσεως ή μειώσεως της εν λόγω διάρκειας 7
ότι, για να διευκολυνθεί το έργο διοικήσεως και ελέγχου που απορρέει από τη σύναψη συμβάσεων, φαίνεται σκόπιμο να καθοριστούν ελάχιστες ποσότητες 7
ότι το ποσό της εγγυήσεως πρέπει να καθοριστεί σε επίπεδο ώστε ο διενεργών την αποθεματοποίηση να είναι υποχρεωμένος να εκτελεί τις υποχρεώσεις που προκύπτουν από τη συναφθείσα σύμβαση 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από τις 28 Σεπτεμβρίου 1998 μπορούν να υποβληθούν αιτήσεις ενισχύσεως για αποθεματοποιήσεις σύμφωνα με τις διατάξεις του κανονισμού (ΕΟΚ) αριθ. 3444/90. Ο κατάλογος των προϊόντων που μπορούν να τύχουν ενισχύσεως και τα σχετικά ποσά καθορίζονται στο παράρτημα.
2. Με την επιφύλαξη των διατάξεων που προβλέπονται στο άρθρο 3 παράγραφος 4 του κανονισμού (ΕΟΚ) αριθ. 3444/90, το σύνολο των προϊόντων με σύμβαση πρέπει να εξαχθεί το αργότερο την 60ή ημέρα μετά την ανώτατη περίοδο της συμβατικής αποθεματοποιήσεως, σύμφωνα με μία από τις τρείς δυνατότητες που προβλέπονται στο άρθρο 9 παράγραφος 4 του εν λόγω κανονισμού.
3. Οι διατάξεις του άρθρου 6 παράγραφος 3 του κανονισμού (ΕΟΚ) αριθ. 3444/90 εφαρμόζονται mutatis mutandis για τις μη εξαχθείσες ποσότητες.
4. Εάν η διάρκεια αποθεματοποιήσεως παραταθεί ή μειωθεί, το ύψος των ενισχύσεων προσαρμόζεται ανάλογα. Τα συμπληρωματικά και προς αφαίρεση ποσά ανά μήνα και ανά ημέρα καθορίζονται στο παράρτημα, στήλες 6 και 7.
Άρθρο 2
Οι ελάχιστες ποσότητες, ανά σύμβαση και ανά προϊόν, είναι οι ακόλουθες:
α) 10 τόνοι για τα προϊόντα χωρίς κόκαλα 7
β) 15 τόνοι για όλα τα άλλα προϊόντα.
Άρθρο 3
Η εγγύηση ανέρχεται στο 20 % του ύψους των ποσών των ενισχύσεων που καθορίζονται στο παράρτημα.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Σεπτεμβρίου 1998.

Labels: 3
17
6